Felix von Willebrand

Knut Felix von Willebrand (11. kesäkuuta 1814 Muurla – 18. tammikuuta 1893 Helsinki) oli suomalainen lääkäri, professori, pääjohtaja ja moninkertainen valtiopäivämies.Biagrafiasampo: Knut Felix von Willebrand Viitattu 10.1.2021. 

Von Willebrand oli Helsingin yliopiston sisätautiopin apulainen 1843–1856, professori 1856–1874 ja lääkintöhallituksen vt. päätirehtööri (pääjohtaja) 1863–1890. Hän vakiinnutti Suomessa kokemusperäisen patologis-anatomisen ajattelun ja edisti merkittävällä tavalla Suomen lääkintälaitoksen kehittymistä.Otavan Iso tietosanakirja osa 9 p. 1863

Von Willebrandin vanhemmat olivat tilanomistaja, majuri Erik Johan von Willebrand ja Kristina Charlotta Henrietta Ivendorff ja puoliso vuodesta 1850 Anna Sofia Jaenisch (k. 1914). Hän tuli ylioppilaaksi 1831  ja valmistui filosofian maisteriksi 1836 ja lääketieteen lisensiaatiksi ja lääketieteen ja kirurgian tohtoriksi 1840. Von Willebrand sai professorin arvon 1856, valtioneuvoksen arvon 1867 ja todellisen valtioneuvoksen arvon  1874. Vapaaherra hänestä tuli 1889. Von Willebrand oli aatelissäädyssä valtiopäiväedustaja  1863–1864, 1867, 1872, 1877–1878, 1882, 1885 ja 1888.Yrjö Kotivuori, Ylioppilasmatrikkeli 1640–1852: Knut Felix von Willebrand. Verkkojulkaisu 2005. Viitattu 15.12.2020.

Felix von Willebrandin poika oli toimittaja, Suomen Olympiakomitean ensimmäinen puheenjohtaja Reinhold Felix von Willebrand.

Lähteet

Luokka:Suomalaiset lääkärit
Luokka:Keisarillisen Aleksanterin-Yliopiston professorit
Luokka:Suomalaiset professorit
Luokka:Suomalaiset professorin arvonimen saaneet
Luokka: Valtionlaitosten johtajat
Luokka: Suomalaiset aateliset
Luokka: Suomen suuriruhtinaskunnan aatelissäädyn valtiopäivämiehet
Luokka:Valtionlaitosten johtajat
Luokka:Vuonna 1814 syntyneet
Luokka:Vuonna 1893 kuolleet